?Yufala i Putum Tabu Long Sam Muvi, Mo Miusik, Mo Buk?
Nogat. Skul blong mifala i no stap jekem ol muvi, mo ol miusik, mo ol buk, blong putum tabu long sam long olgeta. ?From wanem?
● Baebol i talem se yumi wanwan i mas ‘kam naf blong jusumaot’ wanem samting i gud mo wanem samting i nogud.—Hibrus 5:14.
● Baebol i talem ol rul we Kristin i save folem taem hem i jusum ol muvi mo miusik mo buk. * Mifala i “traehad blong faenemaot ol fasin we Masta blong yumi i glad long hem,” olsem we mifala i mekem long ol narafala samting long laef tu.—Efesas 5:10.
● Baebol i givim raet long hed blong famle blong blokem sam samting we i save spolem famle, olsem ol rabis muvi mo miusik mo buk. (1 Korin 11:3; Efesas 6:1-4) Be i no givim raet long wan narafala man blong putum tabu long sam muvi mo miusik mo buk, se olgeta long kongregesen oli no save lukluk mo lesin mo ridim olgeta.—Galesia 6:5.
^ par. 4 I gat ol tok blong Baebol we oli agensem faet, wok blong ol rabis spirit, mo fasin blong slip olbaot.—Dutronome 18:10-13; Efesas 5:3; Kolosi 3:8.
tpi_Latn tpi_Latn tpi_Latn tpi_Latn tpi_Latn tpi_Latn